|  |  |
| --- | --- |
| Znak Cerklje | *OBČINA CERKLJE*NA GORENJSKEM |
|  |
| *Trg Davorina Jenka 13, 4207 Cerklje* | |
| *e-mail:obcinacerklje@siol.net* | |
| *🖮 04/28 15 820🕿 04/ 28 15 800* | |

Številka: 032-03/2018-10

Datum: 7.12.2018

**OBČINSKI SVET**

**OBČINE CERKLJE NA GORENJSKEM**

|  |  |
| --- | --- |
| ZADEVA: | **Odlok o spremembah in dopolnitvah Odloka o kategorizaciji občinskih cest v Občini Cerklje na Gorenjskem – predlog** |
| PRAVNA PODLAGA: | Zakon o cestah (Uradni list RS, št. 109/10, 48/12, 36/14 – odl. US, 46/15 in 10/18) in 7. in 16. člen Statuta Občine Cerklje na Gorenjskem (Uradni vestnik Občine Cerklje na Gorenjskem, št. 7/16) |
| PREDLAGATELJ: | Župan, g. Franc Čebulj |
| PRIPRAVILA: | Uroš Košir, Locus d.o.o., Domžale  Metod Kropar, občinska uprava |
| NAMEN: | S sprejemom odloka dobi lokalna skupnost noveliran pravno veljavni splošni akt, ki ureja kategorizacijo občinskih cest |

**OBRAZLOŽITEV**

Občinski svet Občine Cerklje na Gorenjskem je na svoji 17. redni seji, dne 2.12.2009, sprejel Odlok o kategorizaciji občinskih cest v Občini Cerklje na Gorenjskem (Uradni vestnik Občine Cerklje na Gorenjskem, št. 4/09), ki je bil nato še trikrat spremenjen in dopolnjen. Zaradi razvoja občine in sprememb na državnem cestnem omrežju, uskladitev medobčinskih cest z Zavodom za gozdove in Občino Šenčur ter še nekaterih drugih manjših sprememb na občinskih lokalnih cestah in javnih poteh Občinskemu svetu predlagamo v obravnavo in sprejem četrto spremembo odloka.

Odlok o kategorizaciji občinskih cest je pravni akt, katerega mora po predhodnem soglasju s strani Direkcije RS za infrastrukturo - v nadaljevanju: DRSI potrditi občinski svet občine. V skladu z določili Uredbe mora občina, ki želi spremeniti ali dopolniti veljavni Odlok, na DRSI poslati vlogo za spremembo kategorizacije občinskih cest. DRSI ji v primeru ustreznega gradiva izda soglasje k predlaganim spremembam ali dopolnitvam, oz. občino pozove k odpravi ugotovljenih neskladij. Soglasje DRSI za predlagane spremembe, ki so predmet tega odloka, je bilo izdano dne 4.7.2018.

Podrobneje so predlagane spremembe in dopolnitve odloka razvidne iz elaborata z opisom sprememb, ki je v prilogi gradiva. Priloženo je tudi soglasje DRSI.

Občinskemu svetu Občine Cerklje na Gorenjskem predlagamo, da sprejme naslednji

**SKLEP:**

**Občinski svet Občine Cerklje na Gorenjskem sprejme predlog Odloka o spremembah in dopolnitvah Odloka o kategorizaciji občinski cest v Občini Cerklje na Gorenjskem, v predlaganem besedilu.**

Občina Cerklje na Gorenjskem

ŽUPAN

FRANC ČEBULJ

*Prilogi:*

1. *Opis sprememb – Sprememba Odloka o kategorizaciji občinskih cest – izdelal Locus d.o.o., Domžale, junij 2018*
2. *Mnenje k predlogu kategorizacije občinski cest v Občini Cerklje na Gorenjskem – DRSI izdal 4.7.2017*
3. *Odlok o spremembah in dopolnitvah Odloka o kategorizaciji občinski cest v Občini Cerklje na Gorenjskem - predlog*